નીતિમાં પરિવર્તનની ઘોષણા બાદ પત્રકારોના એક પ્રશ્નના જવાબમાં ટ્રમ્પે આશા વ્યક્ત કરી કે અમેરિકન સેના આ ગેરકાયદેસર શરણાર્થીઓ પર ગોળી નહીં ચલાવે. પરંતુ સાથે જ તેમણે જણાવ્યું કે જો કોઈ પથ્થરબાજી કરે છે જેમ કે મેક્સિકોમાં થયું તો તેને ગોળી ચલાવવી માનવામાં આવશે કારણ કે જ્યારે તમારા ચહેરા પર પથ્થર વાગે છે, તો તે ગોળી ચલાવવા બરોબર જ ગણાશે. ટ્રમ્પે આરોપ મૂક્યો છે કે આ ગેરકાયદેસર શરણાર્થીઓ ક્રૂરતાપુર્વક અને હિંસક રીતે પથ્થરો ફેંકી રહ્યા છે. તમે ત્રણ દિવસ પહેલા જોયું કે તેઓ સેનાને નુકસાન પહોંચાડી રહ્યા છે. તેઓ અમારી સેના પર પથ્થર ફેંકવા માંગે છે તો અમારી સેના પણ જવાબી કાર્યવાહી કરશે.